{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":12,"n_cols":6,"rows_kept":12,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Nacrtu prijedloga Pravilnika o izmjenama i dopunama Pravilnika o uvjetima i načinu ostvarivanja prava na državnu stipendiju na temelju socio-ekonomskoga statusa"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"PRAVOBRANITELJ ZA OSOBE S INVALIDITETOM","PRAVILNIK O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA DRŽAVNU STIPENDIJU NA TEMELJU SOCIO-EKONOMSKOGA STATUSA","Nakon ukidanja posebnih stipendija za studente s invaliditetom, a o čemu izvještavamo u svojim godišnjim izvješćima o radu, zaprimamo pritužbe vezano za neostvarivanje prava na državnu stipendiju na temelju socio-ekonomskog statusa studenata s invaliditetom zbog propisanog dohodovnog cenzusa. Pozdravljamo povećanje dohodovnog cenzusa za sve studente te predlažemo razmotriti da se studentima s invaliditetom dohodovni cenzus još dodatno poveća zbog većih potreba u osiguravanju jednakih uvjeta studija koje često sami financiraju.","Primljeno na znanje","Poštovani, \nzahvaljujemo na sudjelovanju u e-savjetovanju."]
[2,"MIRO OPAČAK","PRAVILNIK O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA DRŽAVNU STIPENDIJU NA TEMELJU SOCIO-EKONOMSKOGA STATUSA","Prijedlog izmjena i dopuna\n\n\n\n\n1. Članak (koji uređuje kriterije za dodjelu stipendije) – dopuniti:\n\n\n\n\n„Pravo na državnu stipendiju mogu ostvariti i studenti s invaliditetom, uključujući gluhe, nagluhe i gluhoslijepe osobe, bez obzira na socio-ekonomski status, ako troškovi njihova školovanja i života značajno rastu zbog dodatnih potreba proizašlih iz invaliditeta.“\n\n\n\n\n2. Članak (koji uređuje rang-liste i bodovanje) – dodati posebne bodove:\n\n\n\n\n„Studentima koji su gluhi, nagluhi ili gluhoslijepi dodjeljuje se dodatni broj bodova prilikom izrade rang-liste, radi izjednačavanja mogućnosti studiranja.“\n\n\n\n\n3. Članak (koji uređuje ostvarivanje prava i dokumentaciju) – dopuniti:\n\n\n\n\n„Za studente gluhe, nagluhe i gluhoslijepe, potvrdu o invaliditetu izdaje Hrvatski zavod za javno zdravstvo ili drugo nadležno tijelo, a Agencija za znanost i visoko obrazovanje obvezna je omogućiti digitalnu i pristupačnu predaju dokumentacije.“\n\n\n\n\n4. Članak (koji uređuje obveze korisnika stipendije) – dodati:\n\n\n\n\n„Kod studenata gluhih, nagluhih i gluhoslijepih, opravdava se dulje trajanje studija ako je do njega došlo zbog objektivnih prepreka vezanih uz invaliditet (npr. nedostatak tumača znakovnog jezika, nepristupačna nastava ili ispiti).“\n\n\n\n\n⸻\n\n\n\n\n📌 Obrazloženje\n • Gluhi i nagluhi studenti imaju značajno veće troškove studiranja (npr. usluge tumača znakovnog jezika, tehnička pomagala, pristupačni materijali).\n • Ako se stipendije temelje isključivo na socio-ekonomskom statusu, invaliditet nije dovoljno prepoznat kao faktor dodatnih troškova.\n • Dodavanje posebnih bodova i priznavanje specifičnih okolnosti pridonosi ravnopravnom pristupu visokom obrazovanju.\n • Ovim prijedlogom Hrvatska bi se uskladila s Konvencijom UN-a o pravima osoba s invaliditetom (čl. 24. – pravo na obrazovanje) i s nacionalnim Strategijama za osobe s invaliditetom.","Nije prihvaćen","Poštovani, \nzahvaljujemo na sudjelovanju u e-savjetovanju. Nije predmet ovoga e-savjetovanja."]
[3,"MIRO OPAČAK","PRAVILNIK O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA DRŽAVNU STIPENDIJU NA TEMELJU SOCIO-EKONOMSKOGA STATUSA","Prijedlog izmjena i dopuna\n\n\n\n\n1. Članak (koji uređuje kriterije za dodjelu stipendije) – dopuniti:\n\n\n\n\n„Pravo na državnu stipendiju mogu ostvariti i studenti s invaliditetom, uključujući gluhe, nagluhe i gluhoslijepe osobe, bez obzira na socio-ekonomski status, ako troškovi njihova školovanja i života značajno rastu zbog dodatnih potreba proizašlih iz invaliditeta.“\n\n\n\n\n2. Članak (koji uređuje rang-liste i bodovanje) – dodati posebne bodove:\n\n\n\n\n„Studentima koji su gluhi, nagluhi ili gluhoslijepi dodjeljuje se dodatni broj bodova prilikom izrade rang-liste, radi izjednačavanja mogućnosti studiranja.“\n\n\n\n\n3. Članak (koji uređuje ostvarivanje prava i dokumentaciju) – dopuniti:\n\n\n\n\n„Za studente gluhe, nagluhe i gluhoslijepe, potvrdu o invaliditetu izdaje Hrvatski zavod za javno zdravstvo ili drugo nadležno tijelo, a Agencija za znanost i visoko obrazovanje obvezna je omogućiti digitalnu i pristupačnu predaju dokumentacije.“\n\n\n\n\n4. Članak (koji uređuje obveze korisnika stipendije) – dodati:\n\n\n\n\n„Kod studenata gluhih, nagluhih i gluhoslijepih, opravdava se dulje trajanje studija ako je do njega došlo zbog objektivnih prepreka vezanih uz invaliditet (npr. nedostatak tumača znakovnog jezika, nepristupačna nastava ili ispiti).“\n\n\n\n\n⸻\n\n\n\n\n📌 Obrazloženje\n • Gluhi i nagluhi studenti imaju značajno veće troškove studiranja (npr. usluge tumača znakovnog jezika, tehnička pomagala, pristupačni materijali).\n • Ako se stipendije temelje isključivo na socio-ekonomskom statusu, invaliditet nije dovoljno prepoznat kao faktor dodatnih troškova.\n • Dodavanje posebnih bodova i priznavanje specifičnih okolnosti pridonosi ravnopravnom pristupu visokom obrazovanju.\n • Ovim prijedlogom Hrvatska bi se uskladila s Konvencijom UN-a o pravima osoba s invaliditetom (čl. 24. – pravo na obrazovanje) i s nacionalnim Strategijama za osobe s invaliditetom.","Nije prihvaćen","Poštovani, \nzahvaljujemo na sudjelovanju u e-savjetovanju. Nije predmet ovoga e-savjetovanja."]
[4,"TINA PARAĆ","PRAVILNIK O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA DRŽAVNU STIPENDIJU NA TEMELJU SOCIO-EKONOMSKOGA STATUSA","Slažem se s Nacrtom prijedloga Pravilnika o izmjenama i dopunama Pravilnika o uvjetima i načinu ostvarivanja prava na državnu stipendiju na temelju socio-ekonomskoga statusa te dajem svoju suglasnost na isti.","Primljeno na znanje","Poštovana, \nzahvaljujemo na sudjelovanju u e-savjetovanju."]
[5,"KARMEN KRESINA","PRAVILNIK O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA DRŽAVNU STIPENDIJU NA TEMELJU SOCIO-EKONOMSKOGA STATUSA","S obzirom na sve veći broj studenata koji tijekom svojeg akadmeskog obrazovanja promijene fakultet mislim kako bi i oni trebali imati mogućnost prijave državnih stipendija na prvoj godini studija","Nije prihvaćen","Poštovana, \nzahvaljujemo na sudjelovanju u e-savjetovanju. Nije predmet ovoga e-savjetovanja."]
[6,"NATAŠA GAŠPEROV","PRAVILNIK O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA DRŽAVNU STIPENDIJU NA TEMELJU SOCIO-EKONOMSKOGA STATUSA","S obzirom da smo zemlja s najvišom stopom inflacije u EU, sukladno čemu troškovi života svakodnevno rastu, smatram da je iznimno i neodgodivo nužno povisiti minimum primanja po članu kućanstva u natječaju za državnu stipendiju.","Primljeno na znanje","Poštovana, \nzahvaljujemo na sudjelovanju u e-savjetovanju."]
[7,"BOŽICA GRILEC","PRAVILNIK O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA DRŽAVNU STIPENDIJU NA TEMELJU SOCIO-EKONOMSKOGA STATUSA","Dopuna članka 8., stavka 8. – proširenje na roditelja njegovatelja/njegovatelja\n\n\nPredlažem dopunu članka 8., stavka 8. Pravilnika o uvjetima i načinu ostvarivanja prava na državnu stipendiju na temelju socioekonomskog statusa, na sljedeći način:\n\n> Studentu koji je korisnik prava na zajamčenu minimalnu naknadu ili čiji su roditelji korisnici toga prava na temelju propisa iz područja socijalne skrbi, kao i studentu kojem roditelj ostvaruje status roditelja njegovatelja ili njegovatelja prema Zakonu o socijalnoj skrbi, priznaje se 200 bodova.\n\nObrazloženje:\nRoditelj njegovatelj/njegovatelj ostvaruje pravo na naknadu zbog svakodnevne skrbi o djetetu s težim invaliditetom ili osobi s težim oštećenjima. Iako nije formalno jednaka zajamčenoj minimalnoj naknadi, riječ je o vrlo skromnom socijalnom davanju koje se tretira kao naknada a ne plaća . Uključivanje studenata iz tih obitelji u ovu kategoriju bodovanja pridonijelo bi socijalnoj pravednosti i omogućilo jednak pristup visokom obrazovanju onima koji žive u izrazito nepovoljnim životnim uvjetima.\nOva dopuna osigurala bi uvažavanje stvarnog socioekonomskog položaja i povećala pravednost sustava dodjele državnih stipendija.","Primljeno na znanje","Poštovana, \nzahvaljujemo na sudjelovanju u e-savjetovanju. Nije predmet ovoga e-savjetovanja."]
[8,"PUČKI PRAVOBRANITELJ","PRAVILNIK O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA DRŽAVNU STIPENDIJU NA TEMELJU SOCIO-EKONOMSKOGA STATUSA,\nČlanak 1. ","Smatramo kako člankom 1. Nacrta prijedloga Pravilnika predložena nova formulacija članka 3. Pravilnika u dijelu koji se odnosi na osobe koje ostvaruju prava i status temeljem Zakona o međunarodnoj i privremenoj zaštiti isključuje iz mogućnosti ostvarivanja prava na stipendiju temeljem socio-ekonomskog statusa studente pod privremenom zaštitom, pa predlažemo iste ponovno uključiti. Naime, važeći Pravilnik o uvjetima i načinu ostvarivanja prava na državnu stipendiju na temelju socio-ekonomskoga statusa (NN 111/24) u čl. 3. određuje kako pravo na državnu stipendiju, između ostalih, imaju i studenti u redovitom statusu koji su „osobe u skladu sa Zakonom o međunarodnoj i privremenoj zaštiti, a koji su upisani na visoka učilišta u Republici Hrvatskoj“. \n \nMeđutim, predloženim izmjenama i dopunama Pravilnika predlaže se da čl. 3. glasi da pravo na državnu stipendiju imaju studenti u redovitom statusu koji su upisani na visoka učilišta u Republici Hrvatskoj i koji su pod statusom azilanta ili su pod supsidijarnom zaštitom u skladu sa Zakonom o međunarodnoj i privremenoj zaštiti, čime je onemogućeno ostvarivanje prava na stipendiju studentima pod privremenom zaštitom raseljenim iz Ukrajine, čiji status također propisuje Zakon o međunarodnoj i privremenoj zaštiti. \n\nIsključivanje ove kategorije osoba zaštićenih Zakonom o međunarodnoj i privremenoj zaštiti iz mogućnosti ostvarivanja prava na stipendiju temeljem socio-ekonomskog statusa dovodi ih u nepovoljniji položaj u odnosu na druge osobe zaštićene istim Zakonom, a koji ih prepoznaje kao skupinu koja, sukladno načelima osobite zaštite osoba prisiljenih napustiti područje u kojim su prethodno živjeli zbog neposredne opasnosti po njihov život i dobrobit, imaju pravo na osobitu zaštitu u Republici Hrvatskoj. Pri tome uvažavamo činjenicu da je člancima 83. i 88. Zakona o međunarodnoj i privremenoj zaštiti osobama pod privremenom zaštitom zajamčeno samo pravo na osnovno i srednje obrazovanje, a ne i visoko, no istodobno ističemo, da je za razliku od prava na međunarodnu zaštitu, pravo na privremenu zaštitu vremenski ograničeno ( u ovom trenutku do 4. ožujka 2027. godine) te bi u tom smislu studentima pod privremenom zaštitom bilo ograničeno i vremensko trajanje stipendije. \n\nSlijedom navedenog, predlažemo da i studenti pod privremenom zaštitom budu obuhvaćeni Pravilnikom.","Nije prihvaćen","Poštovani, \nzahvaljujemo na sudjelovanju u e-savjetovanju. \n\nU skladu sa Zakonom o međunarodnoj i privremenoj zaštiti (NN 70/15, 127/17, 33/23, 17/25) azilanti i stranci pod supsidijarnom zaštitom imaju pravo na osnovno, srednje i visoko obrazovanje pod istim uvjetima kao i hrvatski državljani u skladu s posebnim propisima te imaju mogućnost konkurirati dodjeli stipendija. Stranac pod privremenom zaštitom u Republici Hrvatskoj ima pravo na osnovno i srednje obrazovanje.\n\nOsim što ne postoji pravna osnova za dodjelu stipendija strancima pod privremenom zaštitom, također je potrebno istaknuti da se u skladu s člankom 12. Pravilnika državna stipendija isplaćuje  u najmanje devet mjesečnih rata od najmanje 200,00 EUR do 15. u mjesecu, a što se ne može primijeniti na vrijeme trajanja privremene zaštite zbog administrativnih i tehničkih razloga dinamike isplate stipendije i provjeravanja uvjeta za isplatu. \n\nU skladu s prethodno navedenim, studenti u redovitom statusu koji su u statusu osobe pod privremenom zaštitom u Republici Hrvatskoj, ne mogu ostvariti pravo na državne stipendije"]
[9,"PUČKI PRAVOBRANITELJ","PRAVILNIK O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA DRŽAVNU STIPENDIJU NA TEMELJU SOCIO-EKONOMSKOGA STATUSA,\nČlanak 3. ","Izražavamo zadovoljstvo predloženim povećanjem proračunske osnovice sa 100 na 160% u članku 5. Pravilnika, te smatramo da će predloženo povećanje pridonijeti mogućnosti ostvarivanja prava na stipendiju većem broju studenata suočenih sa izazovima socio-ekonomskog statusa te na primjereniji način odgovoriti na izazove s kojima se suočavaju studenti slabijeg imovnog stanja i doprinijeti unaprjeđenju socijalne dimenzije visokog obrazovanja u Republici Hrvatskoj.","Primljeno na znanje","Poštovani, \nzahvaljujemo na sudjelovanju u e-savjetovanju."]